
PLAN DE ACȚIUNE AL
SERVICIUL DE GESTIUNE A CÂINILOR FĂRĂ STĂPÂN

I. Considerații Generale, Obiective
Principalele obiective ale acestui Plan de acțiuni sunt următoarele:
· Satisfacerea cerințelor și nevoilor comunității;
· Rezolvarea unei probleme majore cu care se confruntă comunitatea, dată de înmulțirea necontrolată a câinilor fără stăpân (înmulțire naturală precum și din eliberarea unor câini capturați de pe alte unități administrativ teritoriale pe teritoriul comunei);
· Eliminarea riscului ca cetățenii comunei să fie atacați și mușcați de câinii fără stăpân aflați pe domeniul public al comunei cât și pe terenuri private neamenajate;
· Protecția și conservarea mediului natural;
· Prevenirea transmiterii unor boli la câinii aflați în gospodăriile cetățenilor;
· Menținerea unui climat de siguranță a tuturor cetățenilor comunei cât și a celor aflați în trecere.

1. Prezentarea teritoriului (suprafața/nr. de locuitori):
Suprafața comunei Cornetu, județul Ilfov este de 1669 ha, numărul de locuitori este de 6928  locuitori ( 2025);

2. Evaluarea numărului de câini sterilizați și nesterlizați de pe raza Comunei Cornetu
La începutul anului 2025 s-a inventariat și estimat un număr de aproximativ 70 de câini.
       În temeiul art. 1 din Ordonanta de Urgenta a Guvernului nr. 155/2001 privind aprobarea programului de gestionare a câinilor  fara stapan, cu modificarile si completarile ulterioare, Consiliul local a infiintat serviciul specializat pentru gestionarea câiriilor fara stapan prin H.C.L. nr. 46 din 31.05.2024.

II. Delegarea gestiunii Serviciului specializat pentru gestionarea câinilor fără stăpân
    Serviciul specializat pentru gestionarea câinilor fără stăpân poate fi concesionat numai către persoane juridice, asociații sau fundații care desfășoară activitatea în domeniul protecției animalelor care vor contracta servicii veterinare, potrivit regulementelor în vigoare: art. 2 alin; ( 4) din .OUG nr. 155/2001 privind aprobarea programului de gestionare a câiniilor fără stăpân; aprobată cu modificări și completării prin Legea nr. 227/2002, cu modificările și completările ulterioare. 
    Concesionarea serviciului specializat pentru gestionarea câinilor fără stăpân se face de către Consiliul Local al comunei Cornetu, cu respectarea prevederilor Legii nr.100/2016 privind Concesiunile de lucrări şi concesiunile de servicii.
    În vederea gestionării capturării câinilor fără stăpân, serviciul specializat pentru gestionarea acestora va fi acordat prin delegarea gestiunii unor persoane juridice, asociații și fundații, ONG-uri care au ca obiect de activitate ecarisaj, protecția animalelor.
    Persoanele juridice, asociațiile sau fundațiile care desfășoară activități în domeniul protecției animalelor și căreia îi va fi atribuit contractul de delegare de gestiune va contracta servicii veterinare. Persoanele juridice, asociațiile sau fundațiile care desfășoară activități în domeniul protecției animalelor vor fi dotate cu cuști; vor individualiza și marca având un număr unic pe adăpost, număr care va fi  inscripționat vizibil pe o placă din material rezistent, fixat la vedere pe peretele cuștii.

III. PLANUL DE ACȚIUNE
      Atribuirea contractului de delegare a gestiuni Serviciului pentru gestionarea câinilor fără stăpân se va efectua până la data de 31.12.2025.
a. Capturarea câinilor
· Capturarea câinilor se va face de către personal instruit în acest sens.
· Capturarea câinilor nu se va face prin aplicarea unui tratament brutal.
· Câinii foarte agresivi, situaţi în spaţii inaccesibile sau suspecţi de a fi turbaţi, pot fi imobilizaţi prin metode adecvate, cu respectarea legislaţiei sanitar-veterinare.

b. Transportul câinilor
· Câinii docili pot fi transportaţi până la adăposturi în vehicule închise de tip camionetă. Câinii se vor transporta în cuşti individuale.
· Se va utiliza un sistem care să reducă la minimum manipularea directă a animalului.
· Cuştile pentru transportul animalelor trebuie să fie alese în funcţie de talia animalului. Cuşca trebuie să fie întotdeauna mai lungă decât corpul animalului. Aceste cuşti trebuie să fie fabricate din materiale solide pentru a rezista la uzură.
· Se pot utiliza şi cuşti din material plastic.
· În cadrul activităţii de capturare a câinilor fără stăpân, imediat după capturarea acestora, personalul specializat completează formularul individual de capturare conform modelului din anexa nr. 1 din HG nr. 1059/2013 pentru aprobarea Normelor metodologice de aplicare a Ordonanţei de urgenţă a Guvernului nr. 155/2001 privind aprobarea programului de gestionare a câinilor fără stăpân, cuprinzând informaţiile minime privind câinii fără stăpân capturaţi 

c. Îngrijirea câinilor
· La intrarea în adăpostul public, personalul veterinar preia fişele individuale de la echipajele care au realizat capturarea şi transportul câinilor fără stăpân, verifică dacă aceştia sunt identificaţi printr-un mijloc de identificare aprobat potrivit legii şi înregistrează informaţiile minime privind câinii fără stăpân intraţi în adăpost, în Registrul de evidenţă a câinilor fără stăpân.
· La intrarea în adăpost, fiecare câine va primi un număr unic de identificare, reprezentat de numărul de ordine din registrul de intrare în adăpost, dacă acesta se ţine pe suport hârtie, respectiv numărul generat de sistem în cazul registrului electronic. Acest număr unic de identificare se alocă şi în cazul în care câinele a fost identificat anterior prin orice dispozitiv de tipul microcipului, crotaliei, tatuajului, medalionului inscripţionat. 
· După înregistrare, câinii fără stăpân sunt examinaţi medical.
· Îngrijirea câinilor, deparazitarea și vacinarea, sterilizarea, cazarea și înregistrarea lor într-o evidență unică, promovarea adopțiilor, campanii de informare și educare a populației, 
· Tratarea câinilor cu afecțiuni minore și încercarea de recuperare a acestora în vederea încredințării spre adopție sau revendicare;
·  Promovarea adopțiilor și adopțiilor la distanță prin intermediul mass-mediei
locale, împărțirea de pliante și filiere, afișaj la sediul adăpostului.

d. Adopția câinilor
     Câinii fără stăpân pot fi revendicaţi pe toată perioada de staţionare în adăposturile  publice.
     În perioada celor 14 zile lucrătoare de staţionare a câinelui fără stăpân în adăpostul public, proprietarul care revendică are prioritate în faţa persoanei care intenţionează să adopte acelaşi câine, chiar şi în cazul în care cererea de adopţie este anterioară cererii de revendicare.
    După expirarea primelor 7 zile lucrătoare de staţionare a câinelui în adăpost, în cazul în care câinele nerevendicat a fost deja adoptat, proprietarul are dreptul să recupereze câinele de la adoptator dacă dovedeşte că a fost în imposibilitate de a introduce cererea de revendicare în primele 7 zile lucrătoare.
    Cererile de adopţie se pot introduce imediat ce câinele a fost cazat în adăpostul public, iar preluarea câinelui de către adoptator se poate face începând cu a 8-a zi lucrătoare din momentul cazării câinelui în adăpost, dacă acesta nu a fost revendicat.
    Începând cu a 8-a zi de staţionare a câinilor fără stăpân în adăpostul public, aceştia pot fi adoptaţi la distanţă de către persoane fizice şi juridice din ţară şi din străinătate.
   Câinii adoptaţi la distanţă trebuie identificaţi, înregistraţi în Registrul de evidenţă a câinilor cu stăpân, deparazitaţi, vaccinaţi, sterilizaţi şi relocaţi în alte cuşti special destinate.
    Persoanele care adoptă la distanţă câini fără stăpân suportă toate cheltuielile necesare pentru menţinerea câinilor în adăpost. Plata cheltuielilor de întreţinere, cu excepţia tratamentelor medicale, se face în avans pentru o perioadă de cel puţin 30 de zile.
     Adopţia la distanţă încetează dacă adoptatorul nu respectă, pentru o perioadă de 14 zile lucrătoare consecutive, obligaţiile asumate prin declaraţia de adopţie la distanţă sau dacă acesta nu comunică decizia de a trata câinele şi, implicit, de a suporta costurile aferente tratamentelor medicale în termen de 5 zile.

e. Eutanasierea câinilor

      Eutanasierea câinilor fără stăpân care sunt bolnavi cronic și incurabil (decizia de eutanasiere a câinilor care nu au fost revendicați, adoptați, adoptați la dinstanță sau menținuți în adopăsturi, după expirarea termenului de 14 zile lucrătoare de la cazarea acestora, va fi emisă prin completarea de către împuternicitul primarului a unui formular special), de către personal calificat al unității sanitar veterinare cu care avem contract de prestări servicii în desfășurare, cu respectarea prevederilor din Anexa 3-Eutanasierea câinilor din O.U.G nr 155/2001 cu modificările și completările ulterioare.

IV. Planificarea acțiunilor

      Pentru anul 2025, se va face planificarea doar pentru activitatea de capturare, deparazitare și sterilizare, deoarece eutanasiile depind de numărul adopțiilor și adopțiilor la distanță, ca urmare a procesului de informare a populației desfășurat de Serviciul de gestiune a câinilor fără stăpân, după cum urmează:
     Pentru anul 2025, vor fi alocate fonduri pentru un număr de 70 câini fără stăpân.

Termene precise pentru aplicarea măsurilor:
      Termenele de aplicare a măsurilor sunt de 30 de zile pentru activitatea de capturare și de 7, respectiv 14 zile lucrătoare pentru revendicare, adopție, adopție la distanță și eutanasiere.

      Verificarea îndeplinirii activităților, precum și modul prin care acestea au fost realizate se face lunar sau ori de căte ori situația o impune.

 Termene pentru reevaluarea numărului de câini fără stăpân de pe raza  teritoriului
     Termenul pentru reevaluarea numărului de câini fără stăpân este de 6 luni, ocazie cu care se comunică dat ele obținute Direcției Sanitare Veterinare și pentru  Siguranța Alimentelor Ilfov.

